

**Кәмелетке толмағандарды арнаулы бiлiм беру ұйымдары мен ерекше режимде ұстайтын бiлiм беру ұйымдарында бағып-күтуге және оқытуға кедергi болатын аурулардың тiзбесiн бекiту туралы**

Қазақстан Республикасы Денсаулық сақтау министрінің 2022 жылғы 23 ақпандағы № ҚР ДСМ-17 бұйрығы. Қазақстан Республикасының Әділет министрлігінде 2022 жылғы 25 ақпанда № 26931 болып тіркелді

      "Кәмелетке толмағандар арасындағы құқық бұзушылықтардың профилактикасы мен балалардың қадағалаусыз және панасыз қалуының алдын алу туралы" Қазақстан Республикасының Заңы 13-бабының 10) тармағына және 14-бабының 12) тармағына сәйкес БҰЙЫРАМЫН:

      1. Қазақстан Республикасында кәмелетке толмағандарды арнаулы бiлiм беру ұйымдары мен ерекше режимде ұстайтын бiлiм беру ұйымдарында бағып-күтуге және оқытуға кедергi болатын аурулардың тiзбесi бекітілсін.

      2. Қазақстан Республикасы Денсаулық сақтау министрлігінің Ана мен бала денсаулығын сақтау департаменті Қазақстан Республикасының заңнамасында белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты ресми жариялағаннан кейін оны Қазақстан Республикасы Денсаулық сақтау министрлігінің интернет-ресурсында орналастыруды;

      3) осы бұйрықты Қазақстан Республикасы Әділет минстрлігінде мемлекеттік тіркегеннен кейін он жұмыс күні ішінде Қазақстан Республикасы Денсаулық сақтау министрлігінің Заң департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

      4. Осы бұйрықтың орындалуын бақылау жетекшілік ететін Қазақстан Республикасының Денсаулық сақтау вице-министріне жүктелсін.

      5. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасы*  *Денсаулық сақтау министрі* | *А. Ғиният* |
| **"КЕЛІСІЛДІ"**  **Қазақстан Республикасы**  **Ішкі істер министрлігі** |
| **"КЕЛІСІЛДІ"**  **Қазақстан Республикасы**  **Білім және ғылым министрлігі** |

|  |  |
| --- | --- |
|  | Қазақстан Республикасы Денсаулық сақтау министрі 2022 жылғы 23 ақпандағы № ҚР ДСМ-17 бұйрығымен бекітілген |

**Кәмелетке толмағандарды арнаулы бiлiм беру ұйымдары мен ерекше режимде ұстайтын бiлiм беру ұйымдарында бағып-күтуге және оқытуға кедергi болатын аурулардың тiзбесi**

      Арнаулы бiлiм беру ұйымдары мен ерекше режимде ұстайтын бiлiм беру ұйымдарына мынадай аурулары бар (Аурулар мен денсаулыққа байланысты проблемалардың халықаралық статистикалық жiктемесiне сәйкес 10-қайта қарау) кәмелетке толмағандар орналастырылмайды:

      1. I класс. Бірқатар жұқпалы және паразиттік аурулар:

      1) A15 - А19 Туберкулез (белсендi туберкулездiң кез келген нысаны);

      2) А30 Алапес;

      3) A50 - A53 Мерез (белсендi нысаны);

      4) В20 - B24 Адам иммунитет тапшығы вирусы (АИВ) тудырған ауру.

      2. II класс. Өспелер:

      1) C00 - С97 Кез келген орындағы қатерлi жаңа өспелер, оның iшiнде лимфалық, қан өндiру және оларға ұқсас тiндердiң қатерлi жаңа өспелер;

      2) D 46 Миелодиспластикалық синдромдар;

      3) D 47.1 Созылмалы миелопролиферациялық ауру.

      3. III класс. Қанның, қан өндiру ағзаларының аурулары және иммундық механизмді қамтитын жеке бұзылулар:

      1) D55 - D58 Гемолиздік анемиялар - тұқым қуалайтын және жүре пайда болатын (ауыр нысаны);

      2) D 59.5 Ұстамалы гемоглобинурия, түнгі (Маркиафавының-Микельдің);

      3) D60 - D61 Апластикалық анемиялар;

      4) D65 - D69 Қанның ұйығыштығының бұзылуы, пурпура және геморрагиялық жағдайлар (ауыр нысандары);

      5) D 76.0 Басқа Айдарларда жіктелмеген Лангерганс жасушаларынан пайда болған гистиоцитоз;

      6) D80-D84 Иммундық механизм қамтылған жеке бұзылулар.

      4. IV класс. Эндокриндiк жүйе аурулары, тамақтану мен зат алмасудың бұзылуы:

      1) E05 Тиреотоксикоз (ауыр нысаны);

      2) Е03, E06 Туа бiткен немесе жүре пайда болған гипотиреоз (ауыр нысаны);

      3) Е10 1 түрі қантты диабетi (асқынған);

      4) E20 Гипопаратиреоз (ауыр нысаны);

      5) Е22 Гипофиздiң гиперфункциясы (ауыр нысаны);

      6) E23 Гипопитуитаризм, церебральды-гипофизарлық ергежейлілiк;

      7) E23.2 Қантсыз диабет (ауыр нысаны);

      8) E24 Иценко-Кушинг синдромы;

      9) Е27 Созылмалы гипокортицизм;

      10) Е53.1 Пиридоксин жеткіліксіздігі;

      11) Е70.0 Классикалық фенилкетонурия;

      12) Е74.0 Гликоген жиналу аурулары (Помпе ауруы (2 типті гликогеноз)

      13) E75.2 Лейкодистрофия;

      14) E76.0 - E 76.2 Мукополисахаридоз;

      15) E84 Жылауықты фиброз (муковисцидоз);

      16) E85.0 Невропатиясыз, отбасылық тұқым қуалайтын амилоидоз (Жерорта теңіздінің отбасылық қызбасы, тұқым қуалайтын амилоидты нефропатия);

      17) Е88.0 Басқа айдарларда жіктелмеген плазма белоктары алмасуының бұзылулары (a-1- антитрипсин жеткіліксіздігі, бис–альбуминемия);

      5. V класс. Психикалық және мінез-құлық бұзылулары:

      1) F01, F02.1-F02.8, F03-F05, F06.0-F06.05, F07.1-F07.9, F09 Симптоматикалық, психикалық бұзылуларды қоса алғанда, органикалық бұзылулар;

      2) F1x.0-F1x1, F1x.22-24, F1x.5-F1x.9 Психикалық белсендi заттарды қолданумен байланысты психиканың бұзылулары мен мiнез-құлықтың бұзылулары (аурулары);

      3) F20 - F29 Шизофрения, шизотиптiк және сандырақтау бұзылулары;

      4) F30 - F33, F38 - F39 Көңiл-күйдiң аффектiлi бұзылулары;

      5) F40 - F44 Күйзелуге байланысты невротикалық және соматикалық нысанды бұзылулар;

      6) F70.1 - F70.8, F71 - F79 Ақыл-ой кемiстiгi;

      7) F84 Психологиялық дамудың жалпы бұзылулары.

      6. VI класс. Жүйке жүйесiнiң аурулары:

      1) G10 - G13 Негiзiнен орталық жүйке жүйесiн зақымдайтын жүйелiк атрофиялар (ауыр нысандары);

      2) G25.3, G 25.5 Экстрапирамидалық бұзылулар;

      3) G20.6 Таралған тартылулар (Жиль де ля Туретта);

      4) G30-G32 Орталық жүйке жүйесiнiң басқа да керi дамыған аурулары;

      5) G35-G37 Орталық жүйке жүйесiнiң миелинсiздендiру аурулары;

      6) G40.3-G40.9 Эпилепсия;

      7) G41 Эпилепсиялық мәртебе;

      8) G60.0 - G60.3 Тұқым қуалайтын қимылдық және сезiмдiк невропатия;

      9) G63 Басқа айдарларда жiктелетiн аурулар кезiндегi полиневропатия;

      10) G70.0 - G70.2 Таралған нысандағы миастения;

      11) G70 - G71.9 Даму үстiндегi бұлшық ет дистрофиясы;

      12) G80.0- G80.9 Балалардың церебралдық параличі;

      13) G91.1 Окклюздiк, қалпына келмейтiн суми;

      14) G 93.4 Glut 1 тапшылық синдромы (Glut I глюкозасының транспортері тапшылығы синдромы).

      7. VII класс. Көз және оның қосымша аппаратының аурулары:

      1) H40 - H42 Глаукома;

      2) H54.0, Н54.3, Н54.7 Соқырлық;

      3) H54.1 Бір көздiң соқырлығы, екiншi көздiң нашар көруi;

      4) H54.7 Нақтыланбаған көрмей қалу.

      8. VIII класс. Құлақтың және емiзiк тәрiздi өсіндінің аурулары:

      1) H81.0 Вестибулярлық функцияның бұзылуы;

      2) Н90.3 Естудi екі жақты нейросенсорлы жоғалту (ауыр дәрежедегi).

      9. IХ класс. Қан айналымы жүйесiнiң аурулары:

      1) I08.3 Митральды, қолқа және үш қақпақшалы клапандардың үйлескен ревматизмдік) зақымдануы;

      2) I13.2 Жүрек және бүйрек функциясының жеткiлiксiздiгiмен негiзiнен жүрек пен бүйректiң зақымдануы бар гипертониялық ауру;

      3) I 27.0 Өкпелік бастапқы гипертензия;

      4) І42.0-I42.1 Кеңiген гипертрофиялық және обструктивтiк кардиомиопатия;

      5) І44.2 Жүрекше-қарыншалық толық бөгеу;

      6) І47.1 Синкопальды жағдайдағы ұстамалы қарыншаүстi тахикардиясы;

      7) I48, I49.0, I49.5 Жүрекше, қарынша бұлшық еттерiнiң фибрилляциясы мен лүпiлдеуi, синустық түйiншектiң әлсiздiк синдромы (предсинкопальды немесе синкопальды жағдайлар болған жағдайда).

      10. X класс. Тыныс алу мүшелерiнiң аурулары:

      1) J45 Гормондық тәуелдi демiкпе;

      2) J47 Бронхоэктатикалық ауру;

      3) J84.0 Альвеолярлық және парието - альверлярлық бұзылулар;

      4) J84.1 Өкпенің фиброз туралы ескертілген басқа интерстициалдық аурулары;

      5) J84.8 Өкпенің нақтыланбаған интерстициалдық аурулары,

      6) J84.9 Өкпенің анықталмаған интерстициалдық аурулары.

      11. XI класс. Ас қорыту мүшелерiнiң аурулары:

      К74 Бауыр фиброзы мен циррозы.

      12. XIII класс. Сүйек-бұлшық ет жүйесi мен дәнекер тiннің аурулары:

      1) М08 Жасөспiрiмдер (жеткiншектер) артриті (ауыр ағым);

      2) М32 Жүйелiк қызыл жегi;

      3) М33 Дерматополимиозит (ауыр ағым);

      4) M34 Таралған жүйелiк берiш (терiнiң қатаюы), даму үстiндегi нысан;

      5) М30.0 Түйiншектi периартериит;

      6) М30.0 Түйінді полиартерит;

      7) М31.3 Вегенер гранулематозы;

      8) M31.4 Аорта доғасы синдромы (Такаясу);

      9) М31.8 Өлі еттендіруші анықталған басқа васкулопатия;

      10) M35.2 Бехчет ауруы.

      13. XIV класс. Несеп-жыныс жүйесiнiң аурулары:

      1) N03 Созылмалы нефриттiк синдром;

      2) N04 Нефротикалық синдром;

      3) N18 Созылмалы бүйрек функциясының жеткiлiксiздiгi.

      14. XV класс. Жүктілiк, босану және босанғаннан кейiнгi кезең:

      О00-О99.

      15. XVII класс. Туа бiткен ауытқулар (даму кемiстiктерi), қисаю және хромосомдық бұзылу:

      1) Q15.0 Туа бiткен глаукома;

      2) Q20.0, Q20.3, Q20.4, Q21.0-Q21.3, Q22.1, Q22.4-Q22.6, Q23.0-Q23.4, Q24.3-Q24.5, Q25.1-Q25.7, Q26.2, Q26.3, Q27.8 Қан айналымының II-А дәрежелi жеткiлiксiздігімен iлесе жүретiн, оның iшiнде кемiстiктi түзеткеннен кейiн, қан айналымы жүйесiнiң туа бiткен ауытқулары (даму кемiстiктерi);

      3) Q56 Жынысының белгiсiздігі және псендогермафродитизм;

      4) Q78.0 Аяқталмаған остеогенез;

      5) Q 80 Туа біткен ихтиоз (әртүрлі нысандар), CHILD синдромы;

      6) Q 81 Буллалық эпидермолиз.

      16. XVIII класс. Басқа айдарларда жiктелмеген, клиникалық және зертханалық зерттеулер кезiнде анықталған симптомдар, белгiлер мен нормадан ауытқулар:

      R15 Зәрдi ұстай алмауымен (энурез) бiрге нәжiстi ұстай алмау (энкопрез).

      17. ХІХ класс. Жарақаттар, уланулар мен сыртқы себептер әсерлерінің кейбір басқа да салдарлары:

      Т90 - Т98 Науқасқа жеке күтім жасауды талап ететін жарақаттардың, уланулардың және сыртқы себептердің басқа да әсерлерінің салдарлары.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК